
VIKŠRINĖS TRANSPORTAVIMO PLATFORMOS 
TECHNINĖ SPECIFIKACIJA


Pirkimo objektas – vikšrinė transportavimo platforma (BVPŽ KODAS – 43500000-8).
1. Pirkimo objekto apibūdinimas:
1.1. Nuotolinio valdymo vikšrinė platforma (toliau – UGV) – tai savaeigė, nuotoliniu būdu valdoma, elektros varikliais varoma platforma, skirta krovinių ir (ar) sužeistųjų transportavimui lauko sąlygomis sunkaus pravažumo vietovėse;
1.2. UGV turi būti valdoma vieno operatoriaus;
1.3. krovinio gabenimo pajėgumas – nuo 180 kg iki 200 kg ar daugiau.
2. Bendrieji reikalavimai:
2.1. UGV turi būti: naujas, serijinės gamybos, nenaudotas, ne ekspozicinis, neperdirbtas (angl. refurbished) gaminys, ne prototipas;
2.2. tiekėjas turi patvirtinti, kad įranga nėra nutraukiamos gamybos ir bus užtikrintas atsarginių dalių tiekimas ne trumpiau kaip 5 metus po pristatymo;
2.3. konstrukcija pritaikyta darbui: lauko sąlygomis (lietus, dulkės, purvas), nelygiu reljefu (miško keliai, žvyrkeliai, bekelė, minkštas gruntas, sniegas);
2.4. apsaugos klasė – ne žemesnė kaip IP65 pagal IEC60529 arba lygiavertė;
2.5. darbinės temperatūros intervalas: nuo -20℃ iki +50℃;
2.6. platforma turi turėti ertmes ir tvirtinimo taškus krovinio diržams, pritaikytus krovinio matmenims apie 1200 x 800 mm (±10%).
3. Funkciniai ir techniniai reikalavimai:
3.1. važiuoklė: vikšrinė pavara su armuotos gumos vikšrais. Privalo užtikrinti apsisukimą vietoje (nulinį apsisukimo spindulį);
3.2. matmenys (orientaciniai): ilgis ~1200 mm (±10%), plotis ~800 mm (±10%), aukštis ~450 mm (±15%);
3.3. prošvaisa: ne mažesnė kaip 150 mm;
3.4. svoris: ne didesnis kaip 150 kg su viena baterija;
3.5. dinaminės savybės: greitis ≥10 km/h; gebėjimas įveikti ≥30° įkalnę su pilna apkrova;
3.6. ryšys ir valdymas: veikimo trukmė ≥4 val. Palaikomi valdymo būdai: 4G/5G/Wi-Fi. Galimybė integruoti RF (angl. radiolink), „Starlink“ bei valdymą šviesolaidiniu kabeliu;
3.7. navigacija: FHD kamera (≥1920x1080) ir vietos nustatymo sistema (GPS ar lygiavertė). Turi būti įdiegta funkcija „Sek paskui mane“ (autonominis judėjimas paskui žmogų).
4. Energijos sistema:
4.1. baterija: Li-ION arba lygiavertė;
4.2. našumas: UGV privalo gebėti transportuoti ≥200 kg krovinį ne trumpiau kaip 15–20 km mišraus reljefo sąlygomis;
4.3. įkrovimas: pilnas įkrovimas ≤2 val. (su pateiktu įkrovikliu).
5. Komplektacija ir priedai:
5.1. komplektas: UGV (vikšrinis) – 1 vnt., baterijos – ≥2 vnt., įkroviklis – 1 vnt., valdymo pultas – 1 vnt., naudojimo instrukcija lietuvių kalba, atsarginių dalių sąrašas;
5.2. gamintojas turi užtikrinti galimybę įsigyti: medicininius neštuvus (NATO STANAG 2040), atsarginius vikšrus, pavaros žvaigždutes bei atraminius ratukus.
6. Pristatymas ir priėmimo testai:
6.1. prieš pasirašant galutinį priėmimo aktą, tiekėjas privalo pirkėjo nurodytoje vietoje atlikti funkcionalumo testą, kurio metu patvirtinama:
6.1.1. gebėjimas manevruoti su ≥200 kg kroviniu;
6.1.2. įkalnės (≥30°) ir bekelės įveikimas;
6.1.3. apsisukimas vietoje;
6.1.4. funkcijos „sek paskui mane“ veikimas;
6.1.5. deklaruojamo atstumo (15–20 km) įveikimas su pilna apkrova (arba pateikiamas gamintojo sertifikuotas bandymų protokolas, jei pirkėjas sutinka testą trumpinti).
7. Garantija ir aptarnavimas:
7.1. garantija ne trumpesnė kaip 24 mėn.;
7.2. tiekėjas garantuoja, kad sistema atitinka deklaruojamus parametrus. Jei garantiniu laikotarpiu sistema neužtikrina nurodyto pravažumo ar atsparumo (IP65, temperatūra), tiekėjas savo sąskaita per 40 d. d. pašalina trūkumus arba pakeičia įrangą nauja.
8. Logistika
UGV turi tilpti į transporto priemonę, kurios krovinių skyrius: ilgis ≤ 1520 mm, plotis ≤ 1500 mm.
9. Mokymai
Tiekėjas privalo organizuoti mokymus ne mažiau kaip 5 naudotojams pirkėjo nurodytoje teritorijoje ir (ar) patalpose.
10. Patikimumo ir saugumo reikalavimai
Prekių tiekėjas, jo subtiekėjas, ūkio subjektas, kurio pajėgumais yra remiamasi, ar gamintojas bei juos kontroliuojantis asmuo negali būti registruoti šalyje (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis tos šalies pilietybę), kuri yra įtraukta į Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ patvirtintą Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąrašą.

